Diari Oficial de la Generalitat Valenciana


Sumari del DOGV 4688, del 10-02-2004 (2004/1280)

DECRET 12/2004, de 6 de febrer, del Consell de la Generalitat, pel qual s'aprova el canvi de denominació de l'actual Col·legi Oficial d'Ajudants Tècnics Sanitaris i Diplomats en Infermeria de Valencia, que passarà a denominar-se Col·legi Oficial d'Infermeria de Valencia.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4688

Data del DOGV
:   10-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/1280


Data del document
:   06-02-2004

Organisme emissor
:   Conselleria de Justícia i Administracions Públiques

Tipus de document
:   Decret

Descriptors 

:   * València
    * legislació
    * col·legi professional
    * personal sanitari

DECRET 12/2004, de 6 de febrer, del Consell de la Generalitat, pel qual s'aprova el canvi de denominació de l'actual Col·legi Oficial d'Ajudants Tècnics Sanitaris i Diplomats en Infermeria de Valencia, que passarà a denominar-se Col·legi Oficial d'Infermeria de Valencia. [2004/1280]
  
La Constitució Espanyola, en l'article 149.1.18, reserva a l'Estat la competència sobre les bases del règim jurídic de les Administracions Públiques, i en l'article 36, preveu que la Llei regularà les peculiaritats pròpies del règim jurídic dels col·legis professionals. La legislació bàsica en esta matèria, dictada per l'Estat, es troba recollida en la Llei 2/1974, de 13 de febrer, de Col·legis Professionals, modificada per la Llei 74/1978, de 26 de desembre, el Reial Decret Llei 5/1996, de 7 de juny, i la Llei 7/1997, de 14 d'abril, sobre Sòl i Col·legis Professionals, el Reial Decret Llei 6/1999, de 19 d'abril, de Mesures Urgents de Liberalització i Increment de la Competència, i pel Reial Decret Llei 6/2000, de 23 de juny, de Mesures Urgents d'Intensificació de la Competència en Mercats de Béns i Servicis.
  
Per la seua banda, l'Estatut d'Autonomia de la Comunitat Valenciana, en el seu article 31.22, conferix a la Generalitat competència exclusiva en matèria de col·legis professionals i exercici de professions titulades, sense perjudici del que disposen els articles 36 i 139 de la Constitució.
  
En ús d'estes competències es va promulgar la Llei 6/1997, de 4 de desembre, de la Generalitat, de Consells i Col·legis Professionals de la Comunitat Valenciana, l'article 9 de la qual disposa que el canvi de denominació d'un col·legi requerirà l'acord previ d'este i l'informe del Consell Valencià de Col·legis corresponent, i haurà de ser aprovat mitjançant decret del Consell de la Generalitat.
  
El Col·legi Oficial d'Ajudants Tècnics Sanitaris i Diplomats en Infermeria de Valencia està inscrit en el Registre de Col·legis Professionals i de Consells Valencians de Col·legis Professionals, mitjançant assentament practicat pels òrgans competents de la Generalitat el 26 de gener de 1988.
  
El president del Col·legi Oficial d'Ajudants Tècnics Sanitaris i Diplomats en Infermeria de Valencia ha formalitzat davant de l'actual Conselleria de Justícia i Administracions Públiques la sol·licitud de canvi de denominació del citat col·legi professional, i adjunta, a estos efectes, certificat de l'acta de l'Assemblea General del dit Col·legi, de 30 d'abril de 2003, en la qual es va aprovar modificar l'actual denominació del Col·legi Oficial d'Ajudant i Tècnics Sanitarios i Diplomats en Infermeria de Valencia per la de Col·legi Oficial d'Infermeria de Valencia. D'altra banda, el Consell d'Infermeria de la Comunitat Valenciana ha emés informe favorable al respecte el 12 de gener de 2004.
  
Per tant, i de conformitat amb el que disposa l'article 9.2 de la Llei 6/1997, de 4 de desembre, de la Generalitat de Consells i Col·legis Professionals de la Comunitat Valenciana, prèvia tramitació prevista en l'article 19 del Decret 4/2002, de 8 de gener, del Consell de la Generalitat, que va aprovar el Reglament de desenvolupament de l'esmentada Llei, a proposta del conseller de Justícia i Administracions Públiques i després de la deliberació del Consell de la Generalitat, en la reunió del dia 6 de febrer de 2004,
  
DECRETE
  
Article únic
  
1. Aprovar el canvi de denominació de l'actual Col·legi Oficial d'Ajudants Tècnics Sanitaris i Diplomats en Infermeria de Valencia, que passarà a denominar-se Col·legi Oficial d'Infermeria de Valencia.
  
2. Ordenar que es procedisca a la inscripció d'este canvi de denominació en el Registre de Col·legis Professionals i de Consells Valencians de Col·legis Professionals, en compliment de l'article 24 de la Llei 6/1997, de 4 de desembre, de la Generalitat, de Consells i Col·legis Professionals de la Comunitat Valenciana.
  
DISPOSICIÓ FINAL
  
El present decret tindrà efectes des de l'endemà de la seua publicació en el Diari Oficial de la Generalitat Valenciana.
  
València, 6 de febrer de 2004
  
El president de la Generalitat,
  
FRANCISCO CAMPS ORTIZ
  
El conseller de Justícia i Administracions Públiques,